96/483/EY: Komission päätös, tehty 12 päivänä heinäkuuta 1996, komission päätöksessä 96/482/EY määrättyjen elävän siipikarjan ja siitosmunien, lukuun ottamatta sileälastaisia lintulajeja ja niiden munia, tuontia yhteisöön varten myönnettävien eläinten terveystodistusten malleja käyttämään oikeutettujen kolmansien maiden luettelon laatimisesta (ETA:n kannalta merkityksellinen teksti)



Virallinen lehti nro L 196 , 07/08/1996 s. 0028 - 0029



KOMISSION PÄÄTÖS, tehty 12 päivänä heinäkuuta 1996, komission päätöksessä 96/482/EY määrättyjen elävän siipikarjan ja siitosmunien, lukuun ottamatta sileälastaisia lintulajeja ja niiden munia, tuontia yhteisöön varten myönnettävien eläinten terveystodistusten malleja käyttämään oikeutettujen kolmansien maiden luettelon laatimisesta (ETA:n kannalta merkityksellinen teksti) (96/483/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 23 artiklan 1 kohdan, 24 artiklan ja 26 artiklan 2 kohdan, sekä katsoo, että komission päätöksellä 95/233/EY (2) vahvistetaan luettelo niistä kolmansista maista, joista periaatteessa sallitaan elävän siipikarjan ja siitosmunien tuonti, tässä luettelossa olevat maat tai niiden osat ovat antaneet riittävät takeet, jotta niiden voidaan katsoa olevan vapaat lintuinfluenssasta (avianin influenssa) ja Newcastlen taudista komission päätöksen 93/342/ETY (3), sellaisena kuin se on muutettuna päätöksellä 94/438/EY (4), mukaisesti, yleisistä ja erityisistä eläinten terveyttä koskevista edellytyksistä ja eläinlääkintätodistuksista siipikarjan tai siitosmunien tuonnin osalta määrätään komission päätöksessä 96/482/EY (5); tämän vuoksi on tarpeen määrittää, mitkä kolmannet maat ovat oikeutettuja käyttämään kyseisessä päätöksessä määrättyjen mallien mukaisia todistuksia, päätöksen 95/233/EY liitteessä I lueteltuja maita, jotka perinteisesti toimittavat näitä tuotteita jäsenvaltioille, on pyydetty näyttämään kirjallisilla takeilla, joita tukevat tarkoituksenmukaiset asiakirjat tai paikalla tehdyt tarkastukset, että nämä maat täyttävät direktiivin 90/539/ETY, sellaisena kuin se on täydennettynä päätöksillä 93/342/ETY ja 96/482/EY, III luvussa säädetyt vaatimukset; pysyvä eläinlääkintäkomitea on tarkastanut nämä takeet, tietyissä tapauksissa on tarpeen täsmentää ne maiden osat, joista tuonti sallitaan, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava siipikarjan tai siitosmunien, lukuun ottamatta sileälastaisia lintulajeja ja niiden munia, tuonti kolmansista maista tai niiden osista liitteessä olevan luettelon mukaisesti ja sillä edellytyksellä, että nämä maat tai niiden osat täyttävät päätöksen 96/482/EY liitteessä I mallin mukaisissa vastaavissa eläinten terveystodistuksissa vahvistetut vaatimukset ja että siipikarjan tai siitosmunien mukana on tällainen todistus asianmukaisesti täytettynä ja allekirjoitettuna. 2 artikla Tätä päätöstä sovelletaan 1 päivästä lokakuuta 1996. 3 artikla Tämä päätös on osoitettu kaikille jäsenvaltioille. Tehty Brysselissä 12 päivänä heinäkuuta 1996. Komission puolesta Franz FISCHLER Komission jäsen (1) EYVL N:o L 303, 31.10.1990, s. 6 (2) EYVL N:o L 156, 7.7.1995, s. 76 (3) EYVL N:o L 137, 8.6.1993, s. 24 (4) EYVL N:o L 181, 15.7.1994, s. 35 (5) Ks. tämän virallisen lehden sivu 13 LIITE Ne kolmannet maat, joiden sallitaan käyttää päätöksen 96/482/EY liitteessä I määrättyjä mallitodistuksia A-D, on merkitty ×:llä. >TAULUKON PAIKKA>